اسرافیل

وڈے فرشتاں وچوں اک فرشتہ مسلماناں دے عقیدے دے مطابق خدا نے اسرافیل نوں   صور پھونکنے اُتے مامور کیتا اے۔ قرب قیامت دے وقت ایہ خدا دے حکم توں صور پھونکے گا تاں سارے لوک ہلاک ہوجان گے۔ دوبارہ پھونکے گا تاں مرے ہوئے لوک زندہ ہو کے میدان حشر ول دوڑن گے۔ جتھے انہاں دے اعمال دا محاسبہ ہوۓگا۔ قرآن مجید وچ نفخ صور دا ذکر اے۔ البتہ اسرافیل دا ناں کدرے نئیں   آیا۔ طبری ،کسائی تے غزالی وغیرہ نے قیامت دے ضمن وچ اسرافیل دے تفصیلی حالات لکھے نیں  ۔ یہودیاں دی روایات وچ وی اک فرشتے دا ناں کدرے سرافیم کدرے سرافیل تے کدرے سرافین دسیا گیا اے۔ لیکن یہودی نفخ صور دے قائل نئیں  ۔ نفخ صور دا عقیدہ مسلماناں دے علاوہ مسیحیاں وچ پایا جاندا اے۔ایہ خیال درست نئیں   کہ یہود صور دے قائل نئیں   بلکہ ایہ عقیدہ سناتن دھرم وچ وی پایا جاندا اے جس نوں   شنکھ تے شوفار کہیا جاندا اے۔ شنکھ بوہت وڈی سیپ نوں   کہندے نیں  ۔ جدونکہ یہودیاں دی بھیڈ دی سینگھ جس نوں   عبرانی وچ شوفار کہیا جاندا اے رائج اے۔ اصل وچ یاددہانی تے علامت اے جدوں آخری شنکھ بجے گا۔ یعنی روز قیامت دا شنکھ جاں شوفار۔ جس نوں   سن کے ناؤ تے نیور والی کیفیت پیدا ہوجاندی اے ۔ تے اک عزم مصمم پیدا ہوجاندا اے۔  اس لئی ایہ شنکھ تے شوفار بجایا جاندا اے۔  

سور اسرافیل دی بابت تالمود وچ صراحت نال لکھیا ہویا اے جس نوں   شوفار سراف ایل  کہیا جاندا اے  ۔

 ہور ویکھو 

 حوالے 

گٹھ:اسلام وچ بائبل دیاں شخصیتاں
گٹھ:اسلام وچ فرشتے
گٹھ:اسلامی معادیات
گٹھ:فرشتے
گٹھ:مقرب فرشتے
گٹھ:انفرادی فرشتے
گٹھ:اسلام